หุ้นสหรัฐฯปิดในแดนบวก
ดัชนีหุ้นดาวโจนส์ ปิดที่ 11,414.86 จุด เพิ่มขึ้น 275.56 จุด ด้านแนสแดค ปิดที่ 2,548.94 จุด เพิ่มขึ้น 75.11 จุด
8 ก.ย. 2554

ดัชนีหุ้นดาวโจนส์ ปิดที่ 11,414.86 จุด เพิ่มขึ้น 275.56 จุด ด้านแนสแดค ปิดที่ 2,548.94 จุด เพิ่มขึ้น 75.11 จุด  ตลาดหุ้นสหรัฐฯเมื่อวันพุธ  พุ่งกว่าร้อยละ 2.5 หลังศาลเยอรมนีพิพากษาเปิดทางสำหรับแผนปล่อยกู้ยูโรโซน แม้เฟดระบุในรายงานเศรษฐกิจของประเทศยังเฉื่อยชา
ดัชนีหุ้นดาวโจนส์ เพิ่มขึ้น 275.56 จุด (2.47 เปอร์เซ็นต์) ปิดที่ 11,414.86 จุด แนสแดค เพิ่มขึ้น 75.11 จุด (3.04 เปอร์เซ็นต์) ปิดที่ 2,548.94 จุด เอสแอนด์พี เพิ่มขึ้น 33.38 จุด (2.86 เปอร์เซ็นต์) ปิดที่ 1,198.62 จุด 
ขณะที่ปัจจัยเกี่ยวกับศาลเยอรมนีอนุมัติแผนปล่อยกู้เพื่อจัดการวิกฤตหนี้ยูโรโซน ก็ช่วยผลักให้ราคาน้ำมันพุ่งลิ่ววานนี้(7) ขณะที่ตลาดมีความกังวลต่อปัญหาทางอุปทาน จากภัยพายุโซนร้อนที่ยังคงคุกคามกระบวนการผลิตในอ่าวเม็กซิโก
สัญญาล่วงหน้าน้ำมันดิบชนิดไลต์สวีตครูดของสหรัฐฯ งวดส่งมอบเดือนตุลาคม เพิ่มขึ้น 3.32 ดอลลาร์ ปิดที่ 89.34 ดอลลาร์ต่อบาร์เรล ส่วนเบรนท์ทะเลเหนือลอนดอน งวดส่งมอบเดือนเดียวกัน เพิ่มขึ้น 2.91 ดอลลาร์ ปิดที่ 115.80 ดอลลาร์ต่อบาร์เรล